Radhe Eid 2020: सलमान खान ने शुरू की 'राधे' फिल्म की शूटिंग, दिशा पटानी भी साथ आएंगी नजर- देखें Photo  
सलमान खान ने शुरू की 'राधे' की शूटिंग
बॉलीवुड की दिग्गज एक्ट्रेस आएंगी साथ नजर
सलमान खान ने फोटो शेयर कर दी जानकारी
बॉलीवुड के भाईजान यानी सलमान खान (Salman Khan) ने अपने फैंस से ईद पर आने का वादा किया था और वो वादा सलमान खान पूरा भी करने वाले हैं. दरअसल, सलमान खान ने राधे की शूटिंग शुरू कर दी है. इस बात की जानकारी खुद एक्टर ने अपने सोशल मीडिया हैंडल से फोटो पोस्ट कर दी है. खास बात तो यह है कि 'राधे' में भी भारत की तरह दर्शकों को सलमान खान और एक्ट्रेस दिशा पटानी (Disha Patani) की जोड़ी देखने को मिलेगी. इसके अलावा सलमान खान की राधे में बॉलीवुड एक्टर जैकी श्रॉफ और रणदीप हुड्डा (Randeep Hooda) भी अहम भूमिका में दिखाई देंगे. 
And the journey begins . . .#RadheEid2020@SohailKhan @bindasbhidu @DishPatani @RandeepHooda @PDdancing@atulreellife@nikhilnamit@SKFilmsOfficial @reellifeprodnpic.twitter.com/rup4OZFr2I

सलमान खान (Salman Khan) ने राधे की शूटिंग से पहले इसकी फोटो शेयर की, जिसमें राधे की टीम साथ खड़ी नजर आ रही थी. इस फोटो को साझा करते हुए सलमान खान ने लिखा, "और सफर की शुरुआत हो गई." फोटो में सलमान खान के साथ दिशा पटानी, सोहेल खान, जैकी श्रॉफ, प्रभू देवा और रणदीप हुड्डा साथ खड़े नजर आ रहे हैं. सलमान खान फिल्म्स के बैनर तले तैयार होने जा रही इस फिल्म को प्रभू देवा डायरेक्टर करेंगे.